Akon

Akon, vlastným menom Aliaune Damala Bouga Time Puru Nacek Lu Lu Lu Badara Akon Thiam (* 16. apríl 1973, St. Louis, Missouri, USA) je americký rapper, R&B spevák, textár a hudobný producent so senegalskými koreňmi.Ingolo.com: Pronunciation of Akon . 

Podľa vydavateľstva Forbes zarobil Akon v roku 2010 21 miliónov dolárov, v roku 2009 20 miliónov dolárov a v roku 2008 12 miliónov dolárov. Úspech dosiahol v roku 2004 singlom „Locked Up“, ktorý bol prvým singlom z jeho debutového albumu Trouble. Druhý album Konvicted získal nomináciu na cenu Grammy za singel „Smack That“. Vtedy vznikli dve vydavateľstvá Konvict Music a Kon Live Distribution.

Akon počas svojej kariéry spolupracoval s mnohými hudobníkmi ako Dr. Dre, Michael Jackson, R. Kelly, Bone Thugs-N-Harmony, Quincy Jones, Eminem či Whitney Houston a získal šesť nominácií na cenu Grammy. Takisto produkoval množstvo hitov pre umelcov ako Lady Gaga, Colby O'Donis alebo Leona Lewis.

 Diskografia 
 Štúdiové albumy 
 Trouble (2004)
 Konvicted (2006)
 Freedom (2008)
 Stadium (2011)

 Referencie 

 Iné projekty 

 Externé odkazy 

 Akon na Discogs
 Akon na Allmusic
 Akon na Myspace


Kategória:Popoví speváci USA
Kategória:Reperi USA
Kategória:Reperi afroamerického pôvodu
Kategória:Dance hudobníci
Kategória:Hiphopoví hudobníci USA
Kategória:Osobnosti zo St. Louis